यह दुनिया का सबसे ऊंचा युद्धक्षेत्र; कैप्टन दीक्षा ने स्पेशल फोर्स के साथ ली कठिन ट्रेनिंग
देश की रक्षा के लिए पुरुषों के साथ महिलाएं भी कदम से कदम मिला रही हैं और पसीना बहाने में पीछे नहीं हैं। भारतीय सेना ने महिला डॉक्टर कैप्टन दीक्षा की कुछ तस्वीरें जारी की गई हैं। दीक्षा विशेष बल के सैनिकों के साथ कठोर प्रशिक्षण ले रही हैं।
भारतीय सेना के फायर एंड फ्यूरी की कैप्टन शिवा चौहान दुनिया की सबसे ऊंची युद्ध क्षेत्र सियाचिन में कुमार पोस्ट में ऑपरेशनल रूप से तैनात होने वाली पहली महिला अधिकारी हैं। भारतीय सेना के फायर एंड फ्यूरी कॉर्प्स के आधिकारिक अकाउंट ने ट्वीट कर इसकी जानकारी दी, ट्विटर के पोस्ट में कैप्शन दिया गया, ‘ब्रेकिंग द ग्लास सीलिंग’।
कुमार पोस्ट में पोस्टिंग से पहले शिवा को कठिन प्रशिक्षण से गुजरना पड़ा था, शिवा की सफलता पर ट्विटर पर कई लोगों ने उन्हें कमेंट करके बधाई दी एवं उनकी सराहना की, एक यूजर ने उनकी तारीफ करते हुए ट्वीट किया, ‘शिवा शक्ति, राष्ट्र भक्ति, दुश्मन पर नजर, हमको है फखर, भारत देश महान, मत चुके चौहान’।
शिवा चौहान के अलावा देश की रक्षा के लिए पुरुषों के साथ महिलाएं भी कदम से कदम मिला रही हैं और पसीना बहाने में पीछे नहीं हैं। भारतीय सेना ने महिला डॉक्टर कैप्टन दीक्षा की कुछ तस्वीरें जारी की गई हैं। दीक्षा विशेष बल के सैनिकों के साथ कठोर प्रशिक्षण ले रही हैं।
दीक्षा मौजूदा समय में पैराशूट रेजिमेंट (विशेष बल) बटालियन के साथ एक चिकित्सा अधिकारी के रूप में तैनात हैं। उनकी तस्वीर देखकर लोग तारीफ कर रहे हैं।
भारतीय सेना की ओर से कैप्टन दीक्षा की चार तस्वीरें जारी की गई हैं, जिसमें वह पुरुष सैनिकों के साथ प्रशिक्षण लेते दिख रही हैं।
पहली और दूसरी फोटो में दीक्षा मोटे-मोटे टायरों को उठाकर चलती दिख रही हैं, वहीं दूसरे फोटो में पुल-अप और दौड़ लगा रही हैं।
